b'\n_START_ARTICLE_\nKatedra za mikrobiologijo in imunologijo Medicinske fakultete Univerze v Ljubljani\n_START_SECTION_\nZgodovina\n_START_PARAGRAPH_\nKatedra za mikrobiologijo je bila ustanovljena leta 1945 z odlokom (Odlok Narodne vlade Slovenije. Uradni list SNOS in NVS, 171 (31.7.1945), 23 (1945)) o ustanovitvi popolne Medicinske fakultete v Ljubljani kot sestavni del In\xc5\xa1tituta za mikrobiologijo._NEWLINE_Prva predstojnica Katedre je bila prof. Milica Valentin\xc4\x8di\xc4\x8d, dr. med., ki je Katedro vodila do upokojitve leta 1961. \xc5\xbde leta je 1946 napisala prva skripta iz mikrobiologije za \xc5\xa1tudente medicine, nato pa je v obdobju od 1947 do 1961 izdala \xc5\xa1e u\xc4\x8dbenike: Bakteriologija in epidemiologija, Mikrobiologija za \xc5\xa1tudente medicine in Osnove parazitologije \xc4\x8dloveka. Tako je postavila temelje slovenski mikrobiologiji, parazitologiji in imunologiji ter vzgojila prve asistente za podro\xc4\x8dje mikrobiologije, poznej\xc5\xa1e nosilce pedago\xc5\xa1ke dejavnosti Katedre za mikrobiologijo. To so bili: Stanko Bani\xc4\x8d, Bronka Brzin, Sonja Budi\xc4\x8d, Primo\xc5\xbe Kozak, Miha Likar, Zlata \xc4\x8crepinko Stropnik, Marjan Vozelj in Jadranka Zajc Satler._NEWLINE_Leta 1961 je prevzel predstojni\xc5\xa1tvo Katedre prof. dr. Stanko Bani\xc4\x8d, dr. med. Pri pouku so sodelovali: Stanko Bani\xc4\x8d, Bronka Brzin, Aljonka \xc4\x8ce\xc5\xa1arek, Primo\xc5\xbe Kozak, Miha Likar, Marjan Mozeti\xc4\x8d, Zlata \xc4\x8crepinko Stropnik, Marjan Vozelj in Jadranka Zajc Satler. Pouk mikrobiologije je tedaj potekal v 3. letniku \xc5\xa1tudija medicine, na prehodu iz predklinike v kliniko. V tistem \xc4\x8dasu so nastali mnogi pomembni u\xc4\x8dbeniki (Bani\xc4\x8d S. Repetitorij mikrobiologije za \xc5\xa1tudente stomatologije, 1961; Likar M. Uvod v medicinsko virologijo, 1962; Vozelj M. Temelji imunologije, 1972; Likar M. Virologija, 1973; Likar M. Pregled medicinske parazitologije, 1974). Iz\xc5\xa1el je prvi priro\xc4\x8dnik za vaje iz mikrobiologije. Sodelavec In\xc5\xa1tituta prof. dr. Miha Likar je leta 1975 postal dekan Medicinske fakultete (do 1979) in pozneje v letih 1985\xe2\x80\x931987 prorektor Univerze v Ljubljani. Leta 1996 je prof. Likar postal zaslu\xc5\xbeni profesor Univerze v Ljubljani._NEWLINE_Leta 1977 se je s sklepom Senata Medicinske fakultete In\xc5\xa1titut za mikrobiologijo razdelil v dve samostojni organizacijski enoti. Strokovno operativno delo je nadaljeval In\xc5\xa1titut za mikrobiologijo, pedago\xc5\xa1ko, raziskovalno in vzgojno pa je prevzela Katedra za mikrobiologijo._NEWLINE_Za predstojnika Katedre je bil leta 1977 izvoljen prof. dr. Miha Likar, dr. med., univ. dipl. biol., prof. Stanko Bani\xc4\x8d pa je \xc5\xa1e naprej ostal predstojnik In\xc5\xa1tituta. Na In\xc5\xa1titutu je bilo takrat zaposlenih 10 delavcev z visoko izobrazbo: Stanko Bani\xc4\x8d, Bronka Brzin, Sonja Budi\xc4\x8d, Zlata \xc4\x8crepinko Stropnik, Ana Zlata Draga\xc5\xa1, Borut Drinovec, Bratko Filipi\xc4\x8d, Marija Gubina, Helena Hren Vencelj, Sre\xc4\x8dko Koren, Vladimir Kotnik, Miha Likar, Jernej Logar, Jo\xc5\xbeica Marin, Anica Smrkolj, Marjan Vozelj, Branka Wraber, Jadranka Zajc Satler, od teh so bili \xc4\x8dlani katedre: Stanko Bani\xc4\x8d, Bronka Brzin, Sonja Budi\xc4\x8d, Zlata \xc4\x8crepinko Stropnik, Borut Drinovec, Miha Likar, Marjan Vozelj in Jadranka Zajc Satler. V obdobju od 1978 do 1985 sta iz\xc5\xa1la dva nova u\xc4\x8dbenika (Likar, M, Logar J. Medicinska parazitologija, 1978; Vozelj M. Imunologija, 1978) in trije priro\xc4\x8dnike za vaje. Pomemben prispevek prof. dr. Likarja k pedago\xc5\xa1ki odli\xc4\x8dnosti Medicinske fakultete je bil organizacija in izvedba izdelave Kataloga znanja._NEWLINE_Leta 1985 je bila za predstojnico Katedre izvoljena prof. dr. Jadranka Zajc Satler, dr. med., ki je Katedro vodila do upokojitve leta 1987. Prof. Satlerjeva je bila priznana strokovnjakinja za enterobakterije in je kot taka slovela dale\xc4\x8d naokoli. V tistem \xc4\x8dasu je vodila v Jugoslaviji najnaprednej\xc5\xa1i laboratorij za diagnostiko salmonel. V tem obdobju sta iz\xc5\xa1la u\xc4\x8dbenika: Likar, M. Mikrobiologija in imunologija, I. del, 1985; II. del, 1986 in Vozelj M. Temelji imunologije, 1985, Katedra pa se je leta 1986 preimenovala iz Katedre za mikrobiologijo v Katedro za mikrobiologijo in imunologijo. Na In\xc5\xa1titutu je bilo zaposlenih 18 delavcev z visoko izobrazbo: Zlata \xc4\x8crepinko Stropnik, Ana Zlata Draga\xc5\xa1, Borut Drinovec, Bratko Filipi\xc4\x8d, Marija Gubina, Helena Hren Vencelj, Miha Janc, Sre\xc4\x8dko Koren, Vladimir Kotnik, Miha Likar, Jernej Logar, Jo\xc5\xbeica Marin, Mateja Polj\xc5\xa1ak Prijatelj, Sa\xc5\xa1a Sim\xc4\x8di\xc4\x8d, Anica Smrkolj, Marjan Vozelj, Branka Wraber, Jadranka Zajc Satler, od teh so bili \xc4\x8dlani katedre: Zlata \xc4\x8crepinko Stropnik, Ana Zlata Draga\xc5\xa1, Borut Drinovec, Marija Gubina, Helena Hren Vencelj, Miha Likar, Marjan Vozelj in Jadranka Zajc Satler._NEWLINE_Od leta 1987 do leta 1996 je bila predstojnica Katedre prof. dr. Ana Zlata Draga\xc5\xa1, dr. med. Zavzemala se je, da bi se pouk mikrobiologije in imunologije \xc4\x8dim bolj povezal in dopolnjeval s \xc5\xa1tudijem v vi\xc5\xa1jih letnikih. Uvedeni so bili izbirni predmeti s predklini\xc4\x8dno in klini\xc4\x8dno mikrobiolo\xc5\xa1ko in imunolo\xc5\xa1ko tematiko, pri\xc5\xa1lo je tudi do reorganizacije predmetov Mikrobiologija in imunologija in Oralna mikrobiologija in imunologija. Sodelavci Katedre so v tem obdobju pripravili ve\xc4\x8d mikrobiolo\xc5\xa1kih u\xc4\x8dbenikov (Likar M. Klini\xc4\x8dna virologija za medicince, 1987; Likar M. in sod. Mikrobiologija in imunologija, splo\xc5\xa1ni del, 1989; Vozelj M. Kratek pregled klini\xc4\x8dne imunologije, 1989; Logar J. Medicinska parazitologija, 1991; Draga\xc5\xa1 AZ. Prepre\xc4\x8devanje infekcij v zobozdravstvu, 1991; Draga\xc5\xa1 AZ. Oralna bakteriologija, 1996) in navodila za vaje posebej za \xc5\xa1tudente medicine in posebej za \xc5\xa1tudente stomatologije. V letu 1994 so sodelavci Katedre izdali katalog znanja iz mikrobiologije (Draga\xc5\xa1 AZ, Gubina M, Hren Vencelj H., Kotnik V, Logar J. Katalog znanja iz medicinske mikrobiologije in imunologije, 1994). Poleg dotedanjega sodelovanja pri pouku na Fakulteti za farmacijo (Biologija celice z mikrobiologijo, Mikrobiologija s parazitologijo in Imunologija z imunokemijo) in Oddelku za biologijo Biotehni\xc5\xa1ke fakultete (Imunologija in Osnove imunologije) se je pri\xc4\x8delo novo pomembno sodelovanje z Biotehni\xc5\xa1ko fakulteto pri medoddel\xc4\x8dnem \xc5\xa1tudiju mikrobiologije. Katedra je prevzela pouk iz predmetov Virologija, Imunologija, Bakterioze, Mikoze, Viroze, Parazitologija, Sanitarna mikrobiologija in Splo\xc5\xa1na epidemiologija. Za potrebe klinike je prof. Draga\xc5\xa1eva organizirala posebno enosemestrsko podiplomsko izobra\xc5\xbeevanje iz hospitalne higiene za zdravnike in medicinske sestre. Leta 1995 je bilo na In\xc5\xa1titutu zaposlenih 22 delavcev z visoko izobrazbo: Alenka Andlovic, Tatjana Av\xc5\xa1i\xc4\x8d \xc5\xbdupanc, Ana Zlata Draga\xc5\xa1, Borut Drinovec, Bratko Filipi\xc4\x8d, Vesna Golob, Alojz Ihan, Marija Gubina, Helena Hren Vencelj, Sre\xc4\x8dko Koren, Vladimir Kotnik, Veronika Kri\xc5\xbean Hergouth, Jernej Logar, Jo\xc5\xbeica Marin, Manica Mueller Premru, Mario Poljak, Mateja Polj\xc5\xa1ak Prijatelj, Katja Seme, Eva Ru\xc5\xbei\xc4\x87 Sablji\xc4\x87, Sa\xc5\xa1a Sim\xc4\x8di\xc4\x8d, Branka Wraber, od teh so bili \xc4\x8dlani katedre: Ana Zlata Draga\xc5\xa1, Borut Drinovec, Marija Gubina, Helena Hren Vencelj, Sre\xc4\x8dko Koren, Vladimir Kotnik in Jernej Logar._NEWLINE_Od leta 1996 do leta 2004 je bila predstojnica Katedre za mikrobiologijo in imunologijo prof. dr. Marija Gubina, dr. med. Prof. Gubina je s sodelavci napisala povsem nov u\xc4\x8dbenik s podro\xc4\x8dja bakteriologije, mikologije in imunologije (Gubina M., Ihan A (ur.) Medicinska bakteriologija z imunologijo in mikologijo, 2002) in posodobila navodila za vaje za \xc5\xa1tudente medicine._NEWLINE_V tem obdobju so sodelavci Katedre napisali in izdali \xc5\xa1e nekaj u\xc4\x8dbenikov: (Koren S, Av\xc5\xa1i\xc4\x8d \xc5\xbdupanc T, Drinovec B, Marin J, Poljak M. Splo\xc5\xa1na medicinska virologija, 1999; Logar J. Parazitologija v medicini, 1999; Vozelj M. Temelji imunologije, 2000). \xc4\x8clani katedre so bili: Tatjana Av\xc5\xa1i\xc4\x8d \xc5\xbdupanc, Borut Drinovec, Marija Gubina, Alojz Ihan, Sre\xc4\x8dko Koren, Vladimir Kotnik, Jernej Logar, Jo\xc5\xbeica Marin, Manica Mueller Premru in Mario Poljak._NEWLINE_Leta 2004 je bil za predstojnika Katedre izvoljen prof. dr. Vladimir Kotnik, dr. med. Na In\xc5\xa1titutu je bilo zaposlenih 22 delavcev z visoko izobrazbo: Alenka Andlovic, Tatjana Av\xc5\xa1i\xc4\x8d \xc5\xbdupanc, Bratko Filipi\xc4\x8d, Vesna Golob, Alojz Ihan, Marija Gubina, Darja Ke\xc5\xa1e, Jana Kolman, Sre\xc4\x8dko Koren, Vladimir Kotnik, Veronika Kri\xc5\xbean Hergouth, Jernej Logar, Jo\xc5\xbeica Marin, Tadeja Matos, Manica Mueller Premru, Miroslav Petrovec, Mario Poljak, Mateja Polj\xc5\xa1ak Prijatelj, Katja Seme, Eva Ru\xc5\xbei\xc4\x87 Sablji\xc4\x87, Sa\xc5\xa1a Sim\xc4\x8di\xc4\x8d, Branka Wraber, od teh so bili \xc4\x8dlani katedre: Tatjana Av\xc5\xa1i\xc4\x8d \xc5\xbdupanc, Marija Gubina, Alojz Ihan, Sre\xc4\x8dko Koren, Vladimir Kotnik, Jernej Logar, Jo\xc5\xbeica Marin, Manica Mueller Premru, Mario Poljak in Katja Seme. V sklopu temeljitega prenavljanja \xc5\xa1tudijskega programa medicine na Medicinski fakulteti v Ljubljani se je ob pomo\xc4\x8di sodelavcev Katedre obstoje\xc4\x8di predmet Mikrobiologija in imunologija preoblikoval in razdelil v tri nove predmete - Temeljna mikrobiologija in imunologija, Klini\xc4\x8dna mikrobiologija in Klini\xc4\x8dna imunologija. Predmeti so po novem uvr\xc5\xa1\xc4\x8deni v 3., 4. in 5. letnik \xc5\xa1tudija splo\xc5\xa1ne medicine. Izpolnjena so dolgoletna pri\xc4\x8dakovanja in prizadevanja Katedre, da bi medicinsko mikrobiologijo in imunologijo umestili tudi v klini\xc4\x8dni del \xc5\xa1tudija. \xc4\x8clani Katedre so sodelovali pri prenovi podiplomskega doktorskega \xc5\xa1tudija Biomedicina in uvedbi novih bolonjskih programov pri \xc5\xa1tudijih biologije, farmacije in mikrobiologije._NEWLINE_V letu 2008 se je opravila temeljita prenova Katedre z druga\xc4\x8dno razporeditvijo pedago\xc5\xa1kih obveznosti sodelavcev Katedre in In\xc5\xa1tituta. Katedra se je navidezno pove\xc4\x8dala z 10 (4 u\xc4\x8ditelji in 6 asistentov) na 25 \xc4\x8dlanov (10 u\xc4\x8diteljev in 15 asistentov). Tako imajo prej 100% pedago\xc5\xa1ki delavci le \xc5\xa1e 40% obremenitev, razliko do polne zaposlitve pa nadoknadijo s strokovnim in raziskovalnim delom. U\xc4\x8ditelji so: akad. prof. dr. Tatjana Av\xc5\xa1i\xc4\x8d - \xc5\xbdupanc, univ. dipl. biol., prof. dr. Alojz Ihan, dr. med., prof. dr. Sre\xc4\x8dko Koren, dr. med., prof. dr. Vladimir Kotnik, dr. med., prof. dr. Jernej Logar, univ. dipl. biol., prof. dr. Mario Poljak, dr. med., prof. dr. Manica Mueller - Premru, dr. med., prof. dr. Eva Ru\xc5\xbei\xc4\x87 - Sablji\xc4\x87, dr. med., prof. dr. Katja Seme, dr. med. in doc. dr. Miroslav Petrovec, dr. med., asistenti pa: doc. dr. Darja Ke\xc5\xa1e, univ. dipl. biol., asist. dr. Andreja Nata\xc5\xa1a Kopitar, univ. dipl. biol., asist. dr. Tadeja Matos, dr. med., asist. strok. svet. dr. Mateja Polj\xc5\xa1ak - Prijatelj, univ. dipl. biol., asist. zn. sod. strok. svet. dr. Sa\xc5\xa1a Sim\xc4\x8di\xc4\x8d, dipl. ing. kem., asist. mag. Veronika Kri\xc5\xbean - Hergouth, dr. med., asist. mag. Tina Mo\xc4\x8dilnik, univ. dipl. mikrobiol., asist. mag. Barbara \xc5\xa0oba, univ. dipl. mikrobiol., asist. strok. svet. Alenka Andlovic, dr. med., asist. strok. sodel. Nata\xc5\xa1a \xc5\xa0vent - Ku\xc4\x8dina, dr. med., asist. Vesna Cvitkovi\xc4\x8d \xc5\xa0pik, univ. dipl. mikr., asist. Marja Furlan, univ. dipl. mikrobiol., asist. Samo Jeverica, dr. med., asist. Monika Jev\xc5\xa1nik, univ. dipl. mikrobiol., asist. Katja Stra\xc5\xa1ek, univ. dipl. mikrobiol.'